U is hier - Tuisblad : Program
Hoewel die gebruik was om die simposium as 'n eendag geleentheid met 'n openingsfunksie die voorfgaande aand aan te bied, is die simposium in 2021 vir die eerste keer oor twee volle dae aangebied, en sal dit in 2022 ook die geval wees, Dit is omdat die simposium deesdae soveel deelnemers trek, dat dit nie meer moontlik is om almal in slegs een dag te kan inpas nie.
Behalwe die formele opening, sluit die eerste dag van die simposium spesialislesings oor patentering en verwante onderwerpe in. Op hierdie manier poog die organiseerders om 'n bydrae tot die professionele ontwikkeling van deelnemende studente lewer. Meer inligting hieroor sal mettertyd bekendgemaak word.
Die eerste dag van die simposium word afgesluit met 'n funksie wat vroegaand aangebied word, en wat 'n aanbieding deur 'n genooide spreker en 'n vingerete insluit. Deelnemers en belangstellendes word versoek om, indien enigsens moontlik, hierdie geleentheid by te woon.
Albei dae word verder in beslag geneem deur parallelle sessies, waartydens studente die geleentheid het om hulle referate en plakkate aan te bied. Die aantal sessies sal bepaal word deur die aantal aansoeke om deel te neem wat ontvang word, en sal op 'n later stadium bekendgemaak word.